**Jelentkezz ösztöndíjasnak az MKÖ 2023-as évfolyamába!**

**Magyarország Kormánya kiemelt fontosságúnak tartja, hogy a pályakezdő, magasan képzett és idegen nyelveket beszélő tehetséges fiatalok a diplomaszerzés után vonzó lehetőségként tekintsenek a közigazgatásra.**

A Miniszterelnökség 10 hónapos karrierindító programjába a 30 év alatti, diplomás, idegen nyelveken beszélő fiatalok jelentkezését várjuk, akik MKÖ ösztöndíjasként szeretnék megkezdeni karrierjüket a közigazgatásban. A felvételt nyert 60 ösztöndíjasnak hazai és külföldi munkatapasztalatot, versenyképes fizetést, folyamatos mentori támogatást, valamint heti rendszerességgel szakmai és közéleti előadásokat, intézménylátogatásokat kínálunk.

**Miért jó a Magyar Közigazgatási Ösztöndíjprogram?**

* olyan helyekre juthatsz el, ahová másképp nem lenne esélyed
* a program végéig egy mentor segíti a fejlődésedet
* külföldön is szerezhetsz szakmai tapasztalatot
* széles körű kapcsolatrendszerre tehetsz szert
* egy szuper közösség tagja lehetsz

**Jelentkezési időszak: 2022. szeptember 15. - október 15.**

Jelentkezés: [mkoprogram.hu](https://mkoprogram.hu/)

**Mi kell ahhoz, hogy jelentkezhess?**
- a pályázat benyújtásakor még nem vagy 30 éves
- magyar állampolgárság
- egyetemi/főiskolai diploma
- középfokú nyelvvizsga (angol, francia vagy német nyelvből)

A teljes pályázati felhívást honlapunkon olvashatjátok!

**A 2023. évi MKÖ várható időtartama:**
- 2023. február 1. – november 30.

Felmerülő kérdés esetén a mko@me.gov.hu e-mail címen érdeklődhetsz!